《当窗织》
明代·朱诚泳

当窗织，一织三太息。水寒丝脆头绪多，唱彻午鸡宁暇食。

抛来抛去失金梭，织久奄奄手无力。手无力，肠欲断，停梭坐对灯花烂。

阿姑并我三丈强，短尺量来夜将半。满砌寒螀助寥落，织成知与谁人著。

遍身罗绮属名娼，缠头舞罢锦满箱。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。